CELEX: 32003R1398
Language: ro
Date: 2003-08-05 00:00:00
Title: Regulamentul (CE) nr. 1398/2003 al Comisiei din 5 august 2003 de modificare a anexei A la Directiva 92/65/CEE a Consiliului pentru a include gândacul mic de stup (Aethina tumida), căpușa Tropilaelaps (Tropilaelaps spp.), febra hemoragică virală și variola maimuțelorText cu relevanță pentru SEE.

03/Volumul 48
            
            
               RO
            
            
               Jurnalul Ofícial al Uniunii Europene
            
            
               162
            
         32003R1398
   
               L 198/3
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1398/2003 AL COMISIEI
   
   din 5 august 2003
   de modificare a anexei A la Directiva 92/65/CEE a Consiliului pentru a include gândacul mic de stup (Aethina tumida), căpușa Tropilaelaps (Tropilaelaps spp.), febra hemoragică virală și variola maimuțelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/65/CEE a Consiliului din 13 iulie 1992 definește cerințele de sănătate animală care reglementează schimburile cu material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare specifice prevăzute în anexa A la Directiva 90/425/CEE, punctul (I) (1), astfel cum a fost modificată ultima dată prin Regulamentul (CE) nr. 988/2003 al Parlamentului European și al Consiliului (2), în special articolul 22 alineatul (1),
   întrucât:
   
               (1)
            
            
               Comerțul și importurile de albine în Comunitate sunt reglementate de Directiva 92/65/CEE. Această directivă stabilește anumite norme privind animalele și speciile sensibile la bolile cu declarare obligatorie enumerate la anexa A.
            
         
               (2)
            
            
               Gândacul mic de stup (Aethina tumida) este un parazit exotic al albinei obișnuite și al bondarului care s-a transmis din Africa către un anumit număr de alte țări terțe în care a creat probleme serioase industriei apicole.
            
         
               (3)
            
            
               Gândacul mic de stup nu figurează pe lista Oficiului Internațional de Epizootii (OIE) și nu există informații privind răspândirea acestuia în țările terțe.
            
         
               (4)
            
            
               În Comunitate nu a fost semnalat nici un caz; totuși, gandacul mic de stup nu este o boală cu declarare obligatorie în Comunitatea Europeană în temeiul Directivei 92/65/CEE.
            
         
               (5)
            
            
               În cazul introducerii în Comunitate a gândacului mic de stup s-ar putea ajunge la consecințe dezastruoase în ceea ce privește statutul sanitar al albinei obișnuite, industria apicolă și producția de miere.
            
         
               (6)
            
            
               Căpușa Tropilaelaps (Tropilaelaps spp.) este un parazit exotic al albinei obișnuite care se întâlnește mai ales în Asia de Sud-Est, dar care, dacă ar fi importat în Comunitate, ar putea genera consecințe dezastruoase asupra stării de sănătate a albinei obișnuite, asupra industriei apicole și producției de miere.
            
         
               (7)
            
            
               Tropilaelaps este o boală cu declarare obligatorie care figurează pe lista OIE. Cu toate acestea, nu este o boală cu declarare obligatorie în Comunitatea Europeană în temeiul Directivei 92/65/CEE.
            
         
               (8)
            
            
               Virusul febrei hemoragice virale și virusul variolei maimuțelor se înregistrează uneori în anumite țări terțe; împotriva acestor două virusuri au fost luate măsuri comunitare de restricționare a importurilor, deoarece aceste zoonoze pot afecta anumite animale sau anumite animale pot fi purtătoare ale acestora; prin urmare, din motive de transparență și de claritate, este necesar să se includă aceste boli printre bolile cu declarare obligatorie în temeiul Directivei 92/65/CEE.
            
         
               (9)
            
            
               În consecință este necesar să se adauge gandacul mic de stup, Tropilaelaps spp., virusul febrei hemoragice virale și virusul variolei maimuțelor pe lista bolilor cu declarare obligatorie care figurează în anexa A la Directiva 92/65/CEE.
            
         
               (10)
            
            
               Este deci necesar ca Directiva 92/65/CEE să fie modificată în consecință.
            
         
               (11)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa A la Directiva 92/65/CEE se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2003.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  JO L 146, 13.6.2003, p. 1.
   ANEXĂ
   Anexa A la Directiva 92/65/CEE se înlocuiește cu următorul text:
   
      
         „ANEXA A
         BOLI CU DECLARARE OBLIGATORIE ÎN CADRUL PREZENTEI DIRECTIVE
         
                     Boala
                  
                  
                     Ordin/Familie/Specie principală în cauză
                  
               
                     Pestă cabalină africană
                  
                  
                     
                        Equidae
                     
                  
               
                     Pestă porcină africană
                  
                  
                     
                        Suidae și Tayassuidae
                     
                  
               
                     Gripă aviară
                  
                  
                     Păsări
                  
               
                     Locă americană
                  
                  
                     Albine
                  
               
                     Antrax
                  
                  
                     
                        Bovidae, Camelidae, Cervicae, Elephantidae, Equidae și Hippopotamidae
                     
                  
               
                     Febră catarală
                  
                  
                     
                        Antilocapridae, Bovidae, Cervidae, Giraffidae și Rhinocerotidae
                     
                  
               
                     Brucella abortus
                  
                  
                     
                        Antilocapridae, Bovidae, Camelidae, Cervidae, Giraffidae, Hippopotamidae și Tragulidae
                     
                  
               
                     Bruceloză
                  
                  
                     
                        Antilocapridae, Bovidae, Camelidae, Cervidae, Giraffidae, Hippopotamidae și Tragulidae
                     
                  
               
                     Brucella ovis
                  
                  
                     
                        Camelidae, Tragulidae, Cervidae, Giraffidae, Bovidae și Antilocapridae
                     
                  
               
                     Brucella suis
                  
                  
                     
                        Cervidae, Leporidae, Ovibos moschatus, Suidae și Tayassuidae
                     
                  
               
                     Pestă porcină clasică
                  
                  
                     
                        Suidae și Tayassuidae
                     
                  
               
                     Pleuropneumonie contagioasă bovină
                  
                  
                     Bovine (inclusiv zebu, bivol, bizon și yak)
                  
               
                     Febră hemoragică virală
                  
                  
                     Primate neumane
                  
               
                     Febră aftoasă
                  
                  
                     
                        Artiodactyla și elefanți asiatici
                  
               
                     Necroză hematopoietică infecțioasă
                  
                  
                     
                        Salmonidae
                     
                  
               
                     Dermatită nodulară contagioasă
                  
                  
                     
                        Bovidae și Giraffidae
                     
                  
               
                     Variola maimuțelor
                  
                  
                     
                        Rodentia și primate neumane
                  
               
                     Tuberculoză bovină
                  
                  
                     Mamifere, în special Antilocapridae, Bovidae, Camelidae, Cervidae, Giraffidaeși Tragulidae
                     
                  
               
                     Boala Newcastle
                  
                  
                     Păsări
                  
               
                     Pesta micilor rumegătoare
                  
                  
                     
                        Bovidae și Suidae
                     
                  
               
                     Encefalomielita enterovirus
                  
                  
                     
                        Suidae
                     
                  
               
                     Psitacoză
                  
                  
                     Psitacide
                  
               
                     Rabie
                  
                  
                     Carnivore și chiroptere
                  
               
                     Febra Văii de Rift
                  
                  
                     
                        Bovidae, speciile Camelus și Rhinocerotidae
                     
                  
               
                     Pestă bovină
                  
                  
                     
                        Artiodactyla
                     
                  
               
                     Gândacul mic de stup (Aethina tumida)
                  
                  
                     Albine și bondari
                  
               
                     Variolă caprină și ovină
                  
                  
                     
                        Bovidae
                     
                  
               
                     Boala veziculoasă a porcului
                  
                  
                     
                        Suidae și Tayassuidae
                     
                  
               
                     Căpușa Tropilaelaps (Tropilaelaps spp)
                  
                  
                     Albine
                  
               
                     Stomatită veziculoasă
                  
                  
                     
                        Artiodactyla și Equidae
                     
                  
               
                     Encefalopatie spongiformă transmisibilă
                  
                  
                     
                        Bovidae, Cervidae, Felidae și Mustelidae”